**О Б А В Е Ш Т Е Њ Е**

**о припреми документа јавне политике – ЛОКАЛНИ ПЛАН УПРАВЉАЊА ОТПАДОМ ОПШТИНЕ МАЛО ЦРНИЋЕ ЗА ПЕРИОД 2023 – 2032. ГОДИНЕ**

Општинска управа општине Мало Црниће – Одсек за локални економски развој, локалну пореску администрацију и инспекцијске послове, на основу члана 32. Закона о планском систему Републике Србије (''Службени гласник РС'', број 30/2018) и члана 15. Одлуке о јавним расправама (''Службени гласник општине Мало Црниће'', број 5/2019), обавештава јавност да је отпочела рад на припреми документа јавне политике: **ЛОКАЛНИ** **ПЛАН УПРАВЉАЊА ОТПАДОМ ОПШТИНЕ МАЛО ЦРНИЋЕ ЗА ПЕРИОД 2023-2032. ГОДИНЕ.**

План је намењен усмеравању, развоју и праћењу управљања отпадом. План такође представља платформу за укључивање, обавештавање и комуникацију са јавношћу и другим заинтересованим странама у погледу потреба и напретка из перспективе заштите животне средине и прилагођавања последицама климатских промена. Примена ЛПУО доприноси пре свега побољшаним условима живота грађана са циљем да олакша грађанима да дају већи допринос чистијем и здравијем окружењу.

Скупштина општине Мало Црниће донела је Одлуку о приступању изради Локалног плана управљања отпадом на територији општине Мало Црниће за период 2023-2032. године, која је објављена у ''Службеном гласнику општине Мало Црниће'', број 1/2023. Истом Одлуком образована је и Радна група за припрему података и праћење израде и реализације Локалног плана. Задатак Радне групе дефинисан је чланом 5. Одлуке.

Носилац израде Локалног плана управљања отпадом је Група понуђача коју представља Саобраћајни институт ''CIP'' ДОО Београд, са чланом групе – Институт ''WALTER KOCX'' ДОО Београд, који су изабрани у поступку јавне набавке и са којима је Општинска управа општине Мало Црниће закључила Уговор број: 404-283/2022-5 од 19.12.2022. године.

У Малом Црнићу, 23. маја 2023. године

**ОПШТИНСКА УПРАВА ОПШТИНЕ МАЛО ЦРНИЋЕ**

**- ОДСЕК ЗА ЛОКАЛНИ ЕКОНОМСКИ РАЗВОЈ, ЛОКАЛНУ ПОРЕСКУ АДМИНИСТРАЦИЈУ И ИНСПЕКЦИЈСКЕ ПОСЛОВЕ –**